cyanic-selkie/wikianc huggingface dataset:
Oswiu av Northumbria
Virke som konge
Oswiu lyktes i å underlegge seg de fleste briter, piktere og skotter. Ved Gilling fikk han i 651 myrdet Oswine, en slektning av Edwin av Northumbria som hadde blitt innsatt som konge i Deira. Noen få år senere tok Oswiu full kontroll over Deira.
Angola
Politikk
Den 31. august 2012 ble det gjennomført valg i Angola. President Jose Eduardo dos Santos, som hadde regjert siden 1979, ble gjenvalgt med mer enn 70 prosent av stemmene. Ved valget i 2017 ble João Lourenco landets nye president. Han har igangsatt en omfattende politisk og økonomisk reformagenda, inkludert diversifiering av økonomien og kamp mot korrupsjon.
Provinser
Angola er delt inn i 18 provinser (provincias) og 158 distrikter (municipios). Provinsene i Angola er:
Oswiu av Northumbria
Virke som konge
Han ser ut til å ha vært dyktig til å danne allianser, blant annet gjennom ekteskap. Han giftet seg, antagelig i 642, med Eanfled, datter av Edwin, og forente dermed de to dynastiene som kjempet om makten i Northumbria. Han giftet bort datteren Alhfled til Penda av Mercia, og datteren Ostryth til Aethelred, Pendas tredje sønn.
Oswiu hadde støtte fra kirken, og gjorde gjengjeld blant annet ved å overtale kong Sigeberht av Essex til å akseptere kristendommen.
Angola
Angola og Norge
De diplomatiske forbindelsene mellom Angola og Norge ble opprettet i 1977. Norge har en ambassade i hovedstaden Luanda, ambassadør er Kikkan Marshall Haugen. I tillegg til Angola, dekker ambassaden også Den demokratiske republikken Kongo, Republikken Kongo, Ekvatorial-Guinea, Gabon og São Tomé og Príncipe.
Norsk samarbeid med Angola konsentrerer seg til følgende områder: Energi, fiskeri, godt styresett og menneskerettigheter.
Oswiu av Northumbria
Virke som konge
I 655 ble han angrepet av Penda. Oswiu hadde langt mindre styrker til rådighet, og forsøkte å kjøpe fred. Penda ser ut til å ha avvist dette, og de to møttes i slaget ved Winwaed. Pendas allierte forlot han under slaget, og Oswiu vant en avgjørende seier. Penda og Aethelhere av East Anglia falt i slaget.
Angola
Angola og Norge
Norge samarbeider med statlige angolanske institusjoner (innen fiskeri, energi samt petroleum), FN-organisasjoner, nasjonale frivillige organisasjoner og norske organisasjoner. Kirkens Nødhjelp er den største norske organisasjonen med aktiviteter i Angola.
Oswiu av Northumbria
Virke som konge
Oswiu tok deretter kontroll over det meste av Mercia, og lot Pendas sønn Peada få en mindre bit av riket. Før slaget skal han ha lovet å sende sin datter Rifled i kloster, og å gi eiendommer til ny klosterbygg dersom han seiret. Han oppfylte dette løftet, og grunnla blant annet klosteret i Whitby.
Angola
Angola og Norge
Det foregår mye samhandel mellom Angola og Norge, særlig innen oljenæringen. Flere norske selskaper innen oljeindustrien er representert i Angola, og Angola er en av Norges viktigste økonomiske partnere i Afrika. Det er også et nært politisk samarbeid med årlige politiske konsultasjoner og menneskerettighetskonsultasjoner. Angolas utenriksminister Manuel Augosto besøkte Norge i juni 2018 og Norges statsminister Erna Solberg besøkte Angola i desember samme år.
Oswiu av Northumbria
Virke som konge
Mange historikere mener at han også fikk fotfeste i pikternes rike gjennom kong Talorcan.
Angola
Økonomi
Angolas økonomi har gått gjennom en periode med rask forandring de senere årene og har gått fra forvirringen skapt av et kvart århundre med krig til å bli den raskest voksende økonomien i Afrika og en av de raskeste i verden. Vekst er nesten fullstendig drevet av voksende oljeproduksjon som passerte 1,4 millioner fat per dag sent i 2005. Kontrollen over oljeindustrien ligger i Sonangol-gruppen, et konglomerat som eies av den angolanske staten. Økonomien vokste med 18 % i 2005, veksten er ventet å nå 26 % i 2006 og bli over 10 % i resten av tiåret. Sikkerheten som fredsavtalen i 2002 brakte har ført til fornyet bosetning av fire millioner forflyttede mennesker, noe som har resultert i økning i landbruksproduksjonen i stor skala. Med inntektene fra oljeeksporten har regjeringen satt i gang ambisiøse utviklingsprogram i bygging av veier og for nasjonen annen grunnleggende infrastruktur.
Oswiu av Northumbria
Virke som konge
I 660 giftet han bort sin sønn Ecgfrith med Aethelryth, datter av kong Anna av East Anglia.
Angola
Økonomi
Siden borgerkrigen tok slutt i 2002 har Angola opplevd en investeringsboom. Blant disse er mange norske oljeselskaper og selskaper som leverer til oljeindustrien. Blant norske selskaper som opererer i Angola finner man Statoil, Norsk Hydro og Det Norske Veritas. Angola er det landet utenfor Norge hvor Statoil pumper opp mest olje. Angola har en utbredt korrupsjon og ble i 2002 ranket på femdelt 124.-plass i Transparency International Corruption Perception (av i alt 133 land).
Norges økonomiske bistand til Angola er på 35,5 millioner kroner (2004).
Oswiu av Northumbria
Virke som konge
Han døde i 670, og ble etterfulgt av sønnen Ecgfrith.
Angola
Kultur
Den mest berømte angolanske folkesangen er Kumbaya (Vær meg nær, O Gud). Men dens opphav i Angola er omstridt blant lingvister som antar at den oppstod i Gullah, et blandingsspråk fra kysten av Sør-Carolina/Georgia. Dersom dette er korrekt, så må sangen ha blitt eksportert til Angola, mest sannsynlig av amerikanske misjonærer, og så gjenoppdaget der på et senere tidspunkt.
Sport
overrasket suverent med å kvalifisere seg til fotball-VM i Tyskland 2006, men klarte ikke å avansere til 8. dels-finalene. Angola har også gode lag i håndball og basketball.
Oppføring på UNESCO sine liste
Verdensarvsteder
Oppføringer på UNESCO sin verdensarvlist (World Heritage List), verdens kultur- og naturarvstede.
Palais Strozzi
Palais Strozzi er et palass i Wiens åttende distrikt, Josefstadt.
Palasset var eid av adelsfamilien Strozzi, og ble bygd mellom 1699 og 1702 for grevinne Maria Katharina Strozzi født Khevenhüller.
I dag ligger skattekontorene for distrikt 8, 16 og 17 i denne bygningen.
Daphne Zuniga
Daphne Eurydice Zuniga (født 28. oktober 1962 i Berkeley i California) er en amerikansk skuespiller som er mest kjent for sine roller i TV-seriene Melrose Place og One Tree Hill. Hennes filmkarriere har pågått parallelt med hennes TV-arbeid gjennom mye av hennes karriere, men hennes arbeid med film har vært noe mindre produktiv og er mindre kjent blant publikum. Hennes muligens mest kjente skuespillerinnsats på film var som prinsesse Vespa i science fiction-parodien Spaceballs.
Lamim
Lamim er en kommune i delstaten Minas Gerais i sørøstregionen av Brasil.
Neil H. McElroy
Neil Hosler McElroy (født 30. oktober 1904 i Berea i Ohio, død 30. november 1972 i Cincinnati i Ohio) var en amerikansk forretningsmann og republikansk politiker, kjent som landets sjette forsvarsminister under president Dwight D. Eisenhower i perioden mellom 9. oktober 1957 til 1. desember 1959.
McElroy begynte sin karriere med å studere samfunnsøkonomi ved Harvard University, og etter han ble ferdig med studiene i 1925 innledet han en karriere ved Procter & Gambles markedføringsavdeling. I 1948 avanserte han til å bli foretakets direktør under begrepet President, som vil si en høy sjefsposisjon med operasjonelt ansvar lignende en administrerende direktør, men uten noe juridisk ansvar. McElroy ble utnevnt til forsvarsminister den 9. oktober 1957, bare fem dager etter oppskytningen av den sovjetiske avanserte satellitten Sputnik 1, noe som hadde utløst store reaksjoner angående USAs forsvarskapasitet.
I 1958 startet McElroy programmet for det interkontinentale ballistiske missilet LGM-30 Minuteman for å utvikle en avansert missil som kunne tas i bruk på begynnelsen av 1960-tallet. Han fremskyndet de allerede eksisterende programmene for interkontinentale ballistiske missiler med Atlas og Titan I samt programmet for å produsere U.S. Navys ballistiske robot UGM-27 Polaris. USAs første ferdigutviklede interkontinentale ballistiske missil ble Atlas i 1959. En større del av McElroys tid som forsvarsminister gikk på å fronte missilprogrammet for Kongressen og berolige kongressmedlemmenes med at hullet mellom Sovjetunionen og USA ikke var så stor som det ble fremhevet.
Allerede ved starten av embetet hadde McElroy frontet at hans periode som forsvarsminister bare skulle vare i ett par år, og ble reist kritikk på at han skulle gå av som minister rett etter at han hadde lært seg alle aspektene ved embetet. McElroy gikk av som forespeilet den 1. desember 1959, og ble umiddelbart erstattet av Thomas S. Gates. I tiden etter å ha sittet i Eisenhowers kabinet dro McElroy tilbake til Procter & Gamble, men denne gang som styreleder. Hans mest betydelige arv i selskapet skapte han allerede som yngre mann i markedføringsavdelingen i 1931, hvor han skrev et PM om brand management som innebar en betydelig innovasjon i selskapets markedsføringsstrategi. Neil Hosler McElroy døde den 30. november 1972 i Cincinnati i Ohio.
Botnelva (Karlsøy)
Elva har utspring fra Isvatnan i høyfjellsområdene sør på Ringvassøya, hvor den heter Iselva. Den renner mot nord og faller bratt ned dalsida på vestsida av Instebotndalen. I dalbunnen møter den elva fra Austbotndalen, og danner Botnelva, som fortsetter nordover til den munner ut i Vassbotn, lengst sør i Skogsfjordvatnet.
Elva er en del av Skogsfjordvassdraget, som i 1973 ble vernet mot kraftutbygging i Verneplan I for vassdrag.
Kil (Kragerø)
Kil er et tettsted i Sannidal i Kragerø kommune i Telemark. Det ligger innerst (lengst nord) i Kilsfjorden, rundt 12 kilometers vei nordvest for Kragerø sentrum. Riksvei 363 går forbi Kil. Tettstedet har innbyggere per 1. januar.
Sannidal var egen kommune, og Kil var kommunesentrum frem til sammenslåingen med Skåtøy og Kragerø kommuner i 1960. Her var det rådhus, skole, bakerier, kolonialer og en rekke andre forretninger, samt en mengde bolighus.
Lensbygda Sportsklubb
Historie
Lensbygda Sportsklubb ble stiftet i 1945 av noen unggutter som tok ansvar for å få ting i gang. 22. november dette året ble det holdt et forberedende møte på Vilberg skole. Interessen for å etablere en sportsklubb i Lensbygda var stor. Rett etter at krigen kom til Norge blomstret sportsinteressen i Oppland, og særlig i Lensbygda. Problemet for de sportsinteresserte lensbygdingene var at for å utøve en sport, så måtte de sykle eller gå fire kilometer til Lena, som var nærmeste idrettslag. Det neste møtet fant sted 25. november samme år. En av sakene på dagsordenen var å finne et navn til klubben. Det kom flere forslag, og noen av dem var; Lensbygda ski og ballklubb, Lensbygda Idrettslag og Lensbygda Sportsklubb. Et av de andre punktene på planen var om det var lurt å søke samarbeid med Skreien IF økonomisk sett, siden de allerede var i god gang med skibakke og tomt til klubbhytte. Den 10. desember fant den første generalforsamlingen i klubben sted på Vilberg skole, og det tegnet seg 50 medlemmer.
Lensbygda Sportsklubb er mest kjent for skihopperen Roger Ruud og langrennsløpere hvor bl.a. stafettlaget har sølv fra norgesmesterskap i 1989 (Åge Skinstad, Jo Helgestad og Svein Smedshammer) og 1992 (Geir Skari, Tor Arne Haugen og Svein Smedshammer).
Franjo Rački
Franjo Rački (født 25. november 1829 i Fiume, død 13. februar 1894) var en kroatisk katolsk prest og historiker.
Rački studerte teologi i Wien og ble først prest, siden professor i kirkehistorie og kanonisk rett ved det teologiske seminaret i Zengg, hvor han studerte den kroatiske kirkens historie og organiserte innsamling av gamle håndskrifter skrevet med det glagolittiske alfabetet. Som følge av disse studiene utga han et verk om de slaviske apostlene Kyrillos og Methodios (Viek i jelovanje sv. Cirila i Metode, 1857–1859) og et arbeid om den slaviske skriften (Pismo slovjensko, 1861).
Etter å ha blitt utnevnt til kanonikus for det illyriske kapitlet i Roma, fortsatte han studiene sine i romerske arkiver. I Vatikanet kopierte han et av de eldste og viktigste glagolittiske håndskriftene, Codex Assemanii, som han utga sammen med Jagić i 1865. Etter å ha vendt tilbake til Østerrike i 1860 ble han med i den kroatiske nasjonale bevegelsen og ble valgt til medlem av den kroatiske landdagen. I 1864 grunnla han tidsskriftet Književnik, hvor han samlet Kroatias fremste vitenskapsfolk, og hvor han selv offentliggjorde en kritisk vurdering av de eldre kildene til kroatisk og serbisk historie. Etter at tidsskriftet ble nedlagt var han blant dem som ivret mest for opprettelsen av det sydslaviske akademiet i Agram (Zagreb) i 1866. Han var president for akademiet helt til 1886, da keiseren ikke lenger ønsket å la ham gjenvelges.
Bryan Oviedo
Bryan Josué Oviedo Jiménez (født 18. februar 1990) er en costaricansk fotballspiller som spiller for den amerikanske fotballklubben Real Salt Lake.
Stålull
Stålull er en masse av spesielt tynn ståltråd som lages ved høvling av vanlig ståltråd. Den brukes til polering og pussing av metallgjenstander, i husholdningen gjerne innsatt med såpe. Gjenstander av tre kan pusses med oljesmøring, og får spesielt fin overflate. Stålull som har vært i kontakt med olje kan selvantenne, så en må behandle avfallet deretter.
Stålull uten såpe har evnen til å avgi gnister ved sterk varme (fyrstikkflamme). En rask luftstrøm får gnistene til å fyke, og man har et hjemmelaget «stjerneskudd».
Stålull er produsert i Norge under merkenavnet Svint siden 1939. I perioden 1961 til 2015 ble stålull produsert på Rensvikholmen i Kristiansund. Produksjonen ble etter dette flyttet ut av Norge.
Bryan Oviedo
Landslaget
Han ble tatt ut i s tropp til VM i fotball 2022 i Qatar.
Ray Brown
Raymond Matthews Brown (født 13. oktober 1926 i Pittsburgh, død 2. juli 2002 i Indianapolis) var en av verdens ledende jazzbassister, kjent fra et hundretall innspillinger.
Microsoft Flight Simulator
Microsoft Flight Simulator er et flygesimulatorprogram for Microsoft Windows og MS-DOS, og er ofte sett på som et PC-spill. Simulatoren er kjent for å være realistisk.
Fly
Flyvemaskiner som er med i Microsoft Flight Simulator gjennom tidene.
Sverresborg Idrettsforening
Sverresborg Idrettsforening (stiftet 30. oktober 1931) er et idrettslag fra Byåsen i Trondheim, som driver med basketball, fotball og håndball. Klubbens navn kommer av borgen Sverresborg.
Basketball
Klubbens basketballag heter Sverresborg Hoops og er Trondheims største basketballklubb. Klubben spiller i regional 1. divisjon for kvinner og menn.
Fotball
A-laget i fotball spiller i 2014 i 3. divisjon, avdeling 9. Sist klubben var i 3. divisjon var i 1994, men rykket ned både i 1994, 1996 og sist i 2005 ned igjen til 4. divisjon før de rykket opp før 2013-sesongen.
Håndball
Kvinnelaget i håndball har tre NM-titler, ett seriemesterskap og to sluttspillmesterskap i perioden 1981–86.
Herrelaget spiller i 2.divisjon.
Sverresborg Idrettsforening (SIF) ble stiftet 30. september 1931 og er et idrettslag som normalt rekrutterer fra Sverresborg-området i Trondheim, det vil si fra barneskolene Nyborg, Åsveien, Ila og fra Sverresborg ungdomsskole. All aktivitet er foreldredrevet. Etter å ha vært en avdeling i SIF gjennom veldig mange år, og hatt en egen solid organisasjon og eget styre, ble Sverresborg Håndball etablert som eget idrettslag 2008.
Sverresborg Herrer er ett lag som er nyopprykket til 2.divisjon. De gjør det overraskende bra og mye av grunnen til det er ankomsten av tidligere landslagsspiller Vegard Samdahl, som før denne sesongen ble hovedtrener. Øyvind Trygge Moltubakk er ass.trener for 2.divisjonslaget samt hovedtrener for 3.divisjonslaget og rekrutt.
Damelaget til Sverresborg spiller også i 2.divisjon, men de gjør det ikke like vellykket som herrelaget.
Culhwch og Olwen
Culhwch og Olwen (walisisk Culhwch ac Olwen) er en tekst fra walisisk mytologi som knytter seg til Arturmytene. Culhwch blir forhekset av sin stemor, slik at han bare kan elske Olwen. Culhwch får hjelp av kong Arthur, som er søskenbarnet hans, til å finne og vinne Olwen, datteren til kjempen Ysbaddaden.
Fortellingen er fylt av detaljer med mytologis preg. Culhwch er muligens sønn av en svinegud, teksten er i alle fall full av referanser til walisisk villsvindyrkelse, særlig i skikkelse av guden Moccus. Overflodskjelen hos Ysbaddaden, som er hentet fra Irland, kan være et lån fra irsk mytologi hvor guden Dagda har en magisk gryte.
Det meste av teksten består av to opplistinger: først av alle de vitner som Culhwch anroper når han ber Arthur om hjelp, og dernest alle de tingene Culhwch må få tak i for å bestå Ysbaddadens prøver og vinne Olwen. Mellom disse to listene er den reisen som Culhwch og seks av Arthurs menn legger ut på for å finne Olwen. Blant de oppgavene som Culhwch må utføre, er en kamp mot villsvinet Twrch Trwyth, en episode som også nevnes i Historia Brittonum. De må også berge Mabon ap Modron ut av hans fangenskap under vann.
Teksten er den lengste prosafortellingen fra gammel walisisk litteratur, og kjent i fragmenter fra Llyfr Gwyn Rhydderch-manuskriptet fra ca 1350 og i sin helhet fra Llyfr coch Hergest-manuskriptet fra ca 1400. Den kan dateres til ca 1100, og er dermed en av de eldste tekstene om Arthur. Da Charlotte Guest i 1840-årene utga boken Mabinogion, tok hun ikke bare med de fire kjernefortellingene De fire grenene av Mabinogi, men også åtte andre walisiske middelalderfortellinger. Culhwch og Olwen en av disse åtte.
Joseph Mahmoud
Joseph Mahmoud (født 13. desember 1955 i Safi, Marokko) er en fransk tidligere friidrettsutøver som hovedsakelig konkurrerte på 3000 meter hinder.
Han er best kjent for å ha vunnet sølvmedalje på distansen under OL 1984 i Los Angeles. Mahmoud har en personlig rekord på 8.07,62 fra Brussel, 24. august 1984. Under VM i Helsingfors året før måtte han ta til takke med den utakknemlige fjerdeplassen.
Norges Eksportråd
Innovasjon Norge tok over Norges Eksportråd 1. januar 2004.
Tidsskriftet Norges Utenrikshandel og eksportpublikasjonen Norway Exports ble tidligere utgitt av Eksportrådet.
Direktører
Det er flere direktører i eksportrådet. Følgende har vært administrerende direktør:
Atle Douglas
Atle Thorold Lancelot Douglas (født 9. juni 1968 i Oxford, England) er en norsk tidligere friidrettsutøver som representerte BFG Fana, SK Vidar, Bergen FIK, IL Gular og IL Norna-Salhus.
Douglas spesialiserte seg på distansen 800 meter, og kom på åttendeplass i finalen under EM 1994. Han deltok også i to OL (Barcelona 1992 og Atlanta 1996), og to verdensmesterskap Stuttgart 1993 og Göteborg 1995, uten å nå finalene.
Han ble norgesmester på 800 meter i årene 1987-1990, 1993, 1995 og 1998. For seieren i 1993 mottok han kongepokalen. I 1992 satte Douglas ny norsk rekord på 800 meter med tiden 1.45,15 og slo dermed Audun Boysens rekord fra 1955. Douglas' personlige rekord er på 1.43,69, og ble satt i Rieti i september 1995. Per august 2018 har han bare OL-vinneren Vebjørn Rodal foran seg på statistikken.
Han er eldre bror av Quincy Douglas.
Gamvik museum
Gamvik museum er et museum i Gamvik i Finnmark som ble grunnlagt av Gamvik Museums- og historielag i 1978. Bygdefolket engasjerte seg i å samle inn fotografier og gjenstander, og dette dannet grunnlaget for museets samlinger.
Radio Tønsberg
Radio Tønsberg er en lokalradiostasjon i Vestfold. Stasjonen sender hele døgnet og spiller hovedsakelig populærmusikk. Programleder Christoffer Hjalmarsson leder morgensendingene (Morgenshowet), mens programleder Kenneth Berg leder ettermiddagssendingene (Ettermiddasrushet) og har ansvaret for resten av stasjones sendeflater. Radiostasjonen er tilknyttet Norsk Lokalradioforbund og eies av Jærradiogruppen (100%). Radio Tønsberg eier og drifter også Radio Sandefjord. Daglig leder for bedriften er Geir Friberg.
Gamvik museum
I dag holder museet til i det nedlagte «Brodtkorbbruket». Fra 1990 til 1995 ble disse bygningene restaurert og tilpasset til museumsformål, og i 1998 kunne museet flytte fra de tidligere lokalene i Gamvik skole. Initiativtaker til museumet var Lars Petter Aamodt.
Som ledd i den nasjonale museumsreformen, ble Gamvik Museum i 2006 del av selskapet Museene for kystkultur og gjenreisning i Finnmark. De andre deltakerne i det interkommunale selskapet er Gjenreisningsmuseet for Finnmark og Nord-Troms i Hammerfest, Nordkappmuseet i Honningsvåg, Berlevåg Havnemuseum i Berlevåg og Måsøy museum i Måsøy.
Gerontofili
Gerontofili (eller Gerontofil) betyr seksuell tiltrekning til eldre personer, motsatt av pedofili. Ordet stammer fra gresk. Geron betyr gammel mann og philie betyr kjærlighet. Ofte vil det være nødvendig med aldersforskjell mellom partnere der den ene er gerontofil. Det kan være snakk om betydelig aldersforskjell.
Spillefilmen Harold og Maude forteller kjærlighetshistorien mellom en ung mann og en eldre kvinne.
Parafili
Laranjal (Minas Gerais)
Laranjal er en kommune i delstaten Minas Gerais i sørøstregionen av Brasil.
Espen Torgersen
Espen Torgersen (født 12. februar 1979 i Moss) er en norsk fotballkommentator på radio.
Torgersen kommenterer blant annet FK Tønsbergs og Moss FKs bortekamper. Kampene til FK Tønsberg kommenterer han for Radio Tønsberg, og han har også kommentert for Radio Grenland, Radio 102 og Jærradioen.
Rega Research
Rega Research Ltd. er en britisk produsent av hi-fi-utstyr, grunnlagt i 1973. Historisk er de mest kjent for Rega Planar-serien av platespillere, men har i de senere år utvidet produksjonen til en rekke andre hi-fi-produkter.
Evabritt Strandberg
Evabritt Strandberg (født 7. april 1943 i Stockholm) er en svensk sanger og skuespiller. Hun er halvsøster til Charlott Strandberg og barnebarn til operasangeren Olle Strandberg. Hun har vært gift med Sven Wollter (de har datteren Lina Wollter) og Lars-Erik Berenett (de har sønnen Matti Berenett).
Karriere
Strandberg arbeidet ved Dramaten 1965–1967 og ved Riksteatern 1967–1968. 1968–1983 arbeidet hun ved Göteborgs stadsteater.
Som sanger publiserte Strandberg sin LP En sång ett vapen i 1965. Hun har tolket sanger av Jacques Brel, Édith Piaf, Lars Forssell og Cornelis Vreeswijk. I 1995 fikk hun Cornelis Vreeswijk-stipendet med motivet "En sångkonst av stor bärighet och styrka, rå och sovrad intensitet som kongenialt gestaltar tillvarons gläde och sorg, en formulering som även kan räcka hennes skådespeleri".
Evabritt Strandberg fikk sitt gjennombrudd i Bo Widerbergs film Kärlek i 1965, som hun fikk Chaplinprisen for. Oppmerksomheten hun da fikk, ledet til internajonale filmtilbud, som hun dog takket nei til. I slutten av 1960-tallet ffulgte flere filmroller, blant annet i Jan Halldoffs Myten, Jean-Luc Godards Maskulinum-Femininum i 1966 og Stig Björkmans Jag älskar, du älskar i 1968.
Hun har deretter spilt som freelanser på forskjellige scener. Hun har spilt flere roller i Brel på Göta Lejon i 1983, A Star Is Torn (1985), rollen som Zarah Leander i musicalen Zarah på Intiman i 1987 og Madam Flod i Hemsöborna på Fjäderholmarnas friluftsteater 2002 og senere igjen i Brel på Vasateatern (2007).
Evabritt Strandberg spilte i 2003 mot Eva Rydberg og Siw Carlsson i komedien Änglar med glorian på sné i Malmö. Samme år spilte hun rektor i musicalen Fame, som var en samproduksjon mellom Göteborgsoperan og Skaraborgs Länsteater. 2006 gjorde hun sin debut som regissør med stykket LisaLouise på Borås Stadsteater. På samme teater spilte hon fru Markurell i Hjalmar Bergmans klassiker Markurells i Wadköping.
Strandbergs filmroller har vært relativt få. I The Quiet Roar fra 2013 spelade hun dog hovedrollen. Hun har også bidratt som stemmeskuespiller i en del tegnefilmer, der sjøheksa Ursula er den mest fremtredende.
Musikk
Evabritt Strandberg har også gjort seg kjent som visesanger. Hun ga ut et album allerede 1965. Det var LP:n En sång ett vapen. Hun har ofte tolket Jacques Brel, Édith Piaf, Lars Forssell og Cornelis Vreeswijk. I 1995 ble hun tildelt Cornelis Vreeswijk-stipendet, med motiveringen: "En sångkonst av stor bärighet och styrka, rå och sovrad intensitet som kongenialt gestaltar tillvarons glädje och sorg, en formulering som även kan täcka hennes skådespeleri".
Utvalgt filmografi
Filmografi
TV-produksjoner
Vanadzor
Vanadzor er en by som ligger i den nordre delen av Armenia, 128 km nord for hovedstaden Jerevan. Byen er både hovedstaden og den største byen i provinsen Lori. I 2009 hadde byen et innbyggertall på 104 800, noe som gjorde den til den tredje største byen i Armenia bak Jerevan og Gjumri.
Byen fikk sitt nåværende navn etter sammenbruddet til Sovjetunionen i 1991. Før det hadde byen hatt navnene Karakilisa, Martunakan og Kirovakan. Byen het Karakilisa da byen var under Det russiske keiserdømmet, mens byen hadde navnene Martunakan og Kirovakan i Sovjettiden.
Pionsat
Pionsat  er en kommune i Puy-de-Dôme departementet i Auvergne-Rhône-Alpes sentralt i Frankrike.
Lawson Robertson
Lawson N. Robertson (født 24. september 1883 i Aberdeen i Skottland, død 22. januar 1951 i Philadelphia i Pennsylvania) var en amerikansk friidrettsutøver som deltok i de olympiske leker 1904 i St. Louis og 1908 i London. Han deltok også i Ekstralekene 1906 i Athen.
Robertson vant en olympiske bronsemedalje i friidrett under OL 1904 i St. Louis. Han kom på tredjeplass i høyde uten tilløp med et hopp på 1,44 samme som sølvvinneren Joseph Stadler men 16 centimeter lavere enn gullvinneren Ray Ewry. Robertson deltok også på sprintdistansene 60- og 100 meter, på 60 meter ble han utslått i innledende runden og på 100 meter kom han på sjetteplass.
Uwe Hohn
Uwe Hohn (født 16. juli 1962 i Rheinsberg, Brandenburg) er en tidligere spydkaster som representerte DDR.
Hohn var den første spydkasteren som kastet over 100 meter, med et kast på 104,80 m under et stevne på Friedrich Ludwig Jahn Stadion i Øst-Berlin 20. juli 1984.
Etter rekordkastet følte IAAF (det internasjonale friidrettsforbundet) seg tvunget til å endre regelverket, fordi friidrettsarenaene ikke var store nok til så lange kast. I 1986 ble det lansert et nytt spyd der tyngdepunktet var flyttet fremover. Dette førte til kortere kast og økte samtidig sjansen for at spydet landet med spissen i bakken.
Outsider
Outsider er et engelsk begrep som dekker det å være på utsiden av noe. Vanligvis brukes ordet i sosial betydning.
Uwe Hohn
Hohn oppnådde bare suksess i ett internasjonalt mesterskap, og det var gullmedaljen fra EM 1982. I likhet med andre østtyske idrettsrekorder fra 1970- og 80-årene har også Hohns 100-meterskast vært gjenstand for spekulasjoner om bruk av doping.
Outsider
I daglig norsk beskriver det individer som av en eller annen grunn er vurdert som ikke inne i det «gode selskap». I samfunnsvitenskapene kan det også vise til en som er observatør og uavhengig ikke-deltaker i en gitt gruppe/et gitt samfunn.
I dag bruker vi også begrep som utgruppe (overtatt fra sosiologi/sosialpsykologi) for å beskrive individer som hver seg er «inne» i sin gruppe, men samfunnet eller gruppen selv har definert dette fellesskapet som ikke inne.
Outsidermusikk: Utenfor det som går for mainstream, dvs. gjerne eksperimentell musikk laget uten hensyn til normene for musikk.
Outsiderkunst: Utenfor de etablerte kunstnermiljøer og -normer. Utøverne har liten eller ingen formell skolering og gjerne en helt annerledes bakgrunn.
Severouralsk
Severouralsk (russisk: Североура́льск) er en by i Sverdlovsk oblast i Russland. Byen ligger ved elva Vagran, ei høyre sideelv til Sosva, (i Obs tilsigsfelt), rundt 400 km nord for Jekaterinburg. Innbyggertall: 33 000 (2006 est.), 34 673 (folketelling 2002), 36 131 (folketelling 1989).
Severouralsk ble grunnlagt i 1758 i forbindelse med byggingen av et støpejerns- og kobber-smelteverk. I 1931 ble det oppdaget en stor forekomst av bauxitt i området, etterfugt av oppdagelsen av andre forekomster. Severouralsk fikk bystatus i 1944, etter at den var blitt slått sammen med flere omkringliggende bosetninger.
Merkur
Merkur er den innerste og minste planeten i solsystemet og har en omløpstid rundt solen på 87,969 dager, altså omtrent 88 dager. Merkurs bane har den høyeste eksentrisiteten av alle planetene i solsystemet, og den har den minste aksehelningen. Den fullfører tre rotasjoner rundt egen akse for hvert andre omløp rundt solen. Perihelpunktet av Merkurs bane preseserer med overskytende 43 buesekunder per århundre, et fenomen som ble forklart på 1900-tallet av Albert Einsteins generelle relativitetsteori.
Den tilsynelatende størrelsesklassen går fra -2,3 til 5,7, og sett fra jorden er Merkur en lys planet. Nærheten til solen (største vinkelavstand er 28,3°) gjør den vanskelig å observere fra jorden. Med mindre det er en solformørkelse kan den bare ses i tussmørket ved daggry eller om kvelden fra den nordlige halvkulen, mens dens ekstreme elongasjon forekommer i deklinasjoner sør for himmelekvator slik at den kan sees fra gunstige steder ved moderate breddegrader ved en helt mørk himmel på den sydlige halvkule.
Bakkebaserte teleskop viser kun en opplyst halvmåne med begrensede detaljer. Mye av informasjonen om planeten ble samlet av romsonden Mariner 10 (1974–76), som kartla rundt 45 % av overflaten. Fra 2011 til 2015 gikk romsonden MESSENGER i bane rundt Merkur, den kartla resten av overflaten og oppdaget bl.a. is på nordpolen.
Utseendemessig er Merkur forholdsvis lik månen; den er kraterbelagt med regioner med jevne sletter, har ingen naturlige satellitter og ingen nevneverdig atmosfære. Den har imidlertid, i motsetning til månen, en stor kjerne av jern som genererer et magnetfelt med styrke på rundt 1,1 % av jordens. Planeten er usedvanlig kompakt på grunn av den relative størrelsen på kjernen. Overflatetemperaturen varierer fra -173 °C på bunnen av kratrene ved polene til 427 °C på de varmeste stedene i solsiden.
Registrerte observasjoner av Merkur daterer seg minst tilbake til det første årtusenet f.Kr. Før det 4. århundre f.Kr., trodde greske astronomer at planeten var to separate objekter; det ene bare synlig ved soloppgang, som de kalte Apollon, og den andre bare synlig ved solnedgang, som de kalte Hermes. Dagens navn på planeten kommer fra romerne, som kalte den opp etter den guden Merkur, som de likestilte med den greske Hermes (Ἑρμῆς). Det astronomiske symbolet for Merkur er ☿, en stilisert versjon av Hermes' merkurstav.
Indre struktur
Merkur er en av de fire terrestriske planetene, og er et steinlegeme liksom jorden. Den er den minste av disse fire med en radius på 2,439.7 kilometer ved ekvator—som har en omkrets på 15,329 kilometer, ca. 38 % av jordens radius ved ekvator. Planeten er mindre – om enn mer massiv – enn de største naturlige satellittene i solsystemet, Ganymedes og Titan. Den består av ca. 70 % metalliske stoffer og 30 % silikater. Tettheten er den nest høyeste i solsystemet med 5,427 g/m³, marginalt mindre enn jordens 5,515 g/m³, med en ukomprimert tetthet på 5,3 g/m³ mot jordens 4,4 g/m³.
Merkurs høye tetthet kan brukes til å trekke konklusjoner om dens indre struktur. Mens jordens høye tetthet er et resultat av kompresjon av kjernen på grunn av den store vekten av de omkringliggende materiet, er Merkurs mindre, og dens indre regioner er mye mindre komprimert slik at kjernen må være relativt stor og rik på jern.
Geologer anslår at kjernen opptar 42 % av planetens volum mens jordens kjerne tar bare omtrent 17 % av sitt volum, og nyere forskning gir sterke indikasjoner på at Merkur har en flytende kjerne. Rundt kjernen ligger en 500–700 km tykk mantel bestående av silikater. Data fra Mariner 10 og jordbaserte observasjoner indikerer at skorpen er 100–300 km tykk. Mange smale høydedrag strekker seg opptil flere hundre kilometer i lengde. Det er antatt at de ble dannet da kjernen og mantelen avkjøltes og krympet i en periode hvor skorpen allerede hadde blitt forsteinet.
Det antas at en kjempekollisjon med et himmellegeme med en diameter på flere hundre kilometer tidlig i Merkurs historie rev av så store deler av planeten at dens opprinnelige mantel forsvant og resulterte i en relativt tynn mantel sammenlignet med den store kjernen, selv om andre teorier finnes (se nedenfor). Merkur har det høyeste jerninnholdet av planetene i solsystemet, og flere hypoteser prøver å forklare dette. Den mest aksepterte forklaringen er at forholdet mellom silikater og metaller i utgangspunktet var av størrelsesorden som kondrittmeteorer og at massen var om lag 2,25 ganger sin nåværende masse, men at planeten tidlig i solsystemets historie ble truffet av en planetesimal som hadde omtrent en sjettedel av Merkurs masse og flere hundre kilometer i diameter. Nedslaget skal ha revet bort store deler av den opprinnelige skorpen og mantelen og etterlatt kjernen som en relativ stor komponent. En tilsvarende nedslagsteori har blitt foreslått for å forklare månens dannelse.
En alternativ hypotese er at Merkur ble formet av soltåken før dens energi hadde stabilisert seg. Planeten ville da ha hatt om lag dobbelt så stor masse som nå. Når protosolen trakk seg sammen ville temperaturen nær Merkur kunnet nådd opp til mellom 2,500 og 3,500 Kelvin, og kanskje opp til så høyt som 10 000 Kelvin. Mange av overflatesteinene ville ha fordampet i slike temperaturer og dannet en atmosfære av fordampet stein som ble ført bort av solvinden.
En tredje hypotese sier at friksjon med soltåken skyldes partikler som befant seg i nærheten av Merkurs akkresjonsskive ble ført bort av solvinden og bare etterlot seg tyngre materie. Alle disse hypotesene forutsier ulike overflatesammensetninger. En pågående og en kommende romferd, MESSENGER og BepiColombo, har begge som mål å teste disse hypotesene.
Overflategeologi
Merkurs overflate er generelt lik jordens måne i utseende, og viser store hav-lignende sletter og store mengder kratre som indikerer at den har vært geologisk inaktiv i milliarder av år. Vår kunnskap om Merkurs geologi har vært basert på Mariner 10s forbiflyvning i 1975 og jordbasert forskning, og planeten er den minst utforskede av de terrestriske planetene. Når gjennomgangen av data fra MESSENGERs passering blir ferdig, vil denne kunnskapen øke. Blant annet har et uvanlig krater med strålende bølgedaler blitt oppdaget. Forskere kalte krateret «edderkoppen», men det fikk senere navnet Apollodorus.
Overflatestrukturenes navn kommer fra en rekke kilder. Navn fra mennesker er begrenset til avdøde. Kratre er oppkalt etter kunstnere, musikere, malere og forfattere som har gjort fremragende eller fundamentale bidrag innen sine felt. Rygger (dorsa) er oppkalt etter forskerne som har bidratt til studiene av Merkur, mens fordypninger, fossa, er oppkalt etter arkitektoniske verk. Fjell (montes) er oppkalt etter ordet «het» på en rekke språk, og sletter (planitiae) er blant annet oppkalt etter navnet på gudene Merkur og Odin på ulike språk. Klipper eller rupēs er oppkalt etter skip fra vitenskapelige ekspedisjoner. Daler (valles) er oppkalt etter teleskopfasiliteter.
Albedo-egenskaper refererer til områder med svært ulik reflektivitet sett fra teleskopiske observasjoner. Merkur har dorsa (også kalt rynke-rygger), månelignende høyland, Montes (fjell), Planitiae (sletter), Rupēs (sprekker) og Valles (daler).
Under og kort tid etter dannelsen for 4,6 milliarder år siden ble planeten bombardert av kometer og asteroider over en periode kalt det sene tunge bombardementet som endte for rundt 3,8 milliarder år siden. I denne perioden med intens dannelse av kratre tok planeten imot kollisjoner over hele overflaten, fordi ingen betydelig atmosfære bremset nedslagsobjektene. I løpet av denne tiden var planeten vulkansk aktiv og sletter som Calorisbassenget ble fylt av magma fra planetens indre og ble til jevne sletter lignende månehavene.
Data fra MESSENGERs forbiflyvning i oktober 2008 økte vår forståelse av overflaten. Den er mer heterogen enn både Mars' og månens, som begge inneholder betydelige strekninger med tilsvarende geologi som hav og platåer.
Nedslagsbasseng og kratre
Kratrene varierer fra noen små kuleformede hull til nedslagsbasseng med ringer på flere hundre kilometer i diameter. De finnes i alle stadier, fra relativt ferske til forfalte rester av kratre. Merkurs kratre skiller seg hårfint fra månens kratre ved at området som er dekket av oppvirvlet materiale er mye mindre, en konsekvens av at Merkurs gravitasjon ved overflaten er større enn månens.
Calorisbassenget har en diameter på 1,550 kilometer. Nedslaget som skapte det forårsaket lavautbrudd og over 2 km høye fjell som konsentriske ringer rundt krateret. Ved Calorisbassengets motpol er et stort område med uvanlig kupert terreng kjent som det «bisarre terrenget». En hypotese om dannelsen av dette merkelige geologiske området er at sjokkbølger ble generert under nedslaget og for rundt planeten før de kolliderte ved motpolen og skapte dette unike terrenget. Som et alternativ har det blitt foreslått at dette terrenget ble formet som et resultat av en konvergens av utkastede materialer ved bassengets motpol.
Totalt er ca. 15 bassenger av betydning blitt identifisert på den delen av Merkur som har blitt avbildet. Tolstoj-bassenget er et 400 km bredt basseng med flere ringer rundt, et teppe av oppvirvlet materiale som strekker seg opptil 500 km fra kanten og en bunn som er fylt med glatte og jevne overflatematerialer. Beethoven-bassenget har en lignende størrelse på teppet av oppvirvlet materiale og en kant med en diameter på 625 km. Liksom månen rammes Merkur sannsynligvis av de gjentakende virkningene av erosjonsprosesser. Solvinden og mikrometeorittnedslag kan formørke albedoen og endre de reflekterende områdene på overflaten.
Sletter
Der er to geologisk forskjellige sletteregioner på Merkur. De bølgende, kuperte slettene i regionene mellom kratrene daterer seg til før det tungt kraterbelagte terrenget, og er Merkurs eldste synlige flater. Disse kraterslettene synes å ha utslettet mange tidligere kratre og de viser en generell mangel på mindre kratre, under ca. 30 km i diameter. Det er uklart om de er av vulkansk opprinnelse eller stammer fra nedslag. Disse kraterslettene er omtrent jevnt fordelt over hele planetens overflate
Glatte sletter er vidstrakte flate områder som fyller fordypninger av ulike størrelser og har en stor likhet med månehavene. Blant annet fyller de en bred ring rundt Calorisbassenget. I motsetning til månehavene har de glatte slettene samme albedo som de eldre kraterslettene. Til tross for mangelen på utvetydig vulkanske egenskaper, støtter lokaliseringen og deres avrundede, lobate form en vulkansk opprinnelse. Alle glatte sletter ble dannet vesentlig senere enn Calorisbassenget. Dette er dokumentert av betydelig mindre tetthet av kratre enn på teppet av oppvirvlet materiale ved Caloris. Bunnen av Calorisbassenget er fylt av en geologisk ulik og flat slette, brutt opp av rygger og brudd i et grovt polygonalt mønster. Det er ikke klart om det er vulkansk lava indusert av nedslaget eller et stort stykke av smeltet masse. Uvanlig mange bølger krysser hverandre på slettene. Det antas at da planetens indre ble avkjølt trakk den seg sammen og overflaten begynte å deformeres. Bølgene på andre objekter, slik som kratre og jevne overflater, indikerer at de er yngre. Merkur viser også tegn til vesentlige tidevannskrefter forårsaket av solen. Tidevannskreftene er ca. 17 % sterkere enn de månen skaper på jorden.
Overflatetemperaturer
Den gjennomsnittlige overflatetemperaturen er, men varierer mellom om natten og  om dagen. Den store variasjonen skyldes mangelen på en atmosfære og en bratt temperaturgradient mellom ekvator og polene. Punktet under solen når 700 k under perihel og faller til ved aphel. På den mørke siden av planeten er temperaturen i gjennomsnitt. Sollyset på overflaten varierer fra 4,59–10,61 ganger solarkonstanten (1,370 W·m−2).
Polaris
Det er observert is i polare strøk. Bunnen av de dype kratrene nær polene blir aldri utsatt for direkte sollys, og temperaturen der forblir under, godt under den globale gjennomsnittstemperaturen. Den 8. og 23. august 1991 ble det gjennom Goldstone Deep Space Communications Complex og teleskopet Very Large Array observert flekker med svært høy radarreflektivitet nær polene. Is reflekterer radar klart, og ble tidlig ansett som den mest sannsynlige forklaringen på de reflekterende områdene. Refleksjoner fra silikater eller svovel var også foreslåtte forklaringer. Den 29. november 2012 bekreftet NASA at bilder fra romsonden MESSENGER hadde påvist at kratre ved nordpolen inneholdt is.
De isete områdene er antatt å inneholde rundt 1014–1015 kg med is, og kan være dekket av et lag med regolitt som hindrer sublimering. Til sammenligning veier den antarktiske innlandsisen ca. 4 kg, og Mars' sørlige polkalott inneholder ca. 1016 kg vann. Man vet ennå ikke hvordan isen kom til Merkur, men sannsynligvis stammer den fra en kollisjon med kometer.
Henkka Blacksmith
Henri Seppälä (født 1980 i Esbo) bedre kjent som Henkka T. Blacksmith, er bassist i det finske metal-bandet Children of Bodom. Henkka er et vanlig kallenavn for Henri og Seppä betyr blacksmith på engelsk. Grunnen til t-en i midten av navnet er at Torso er kallenavnet hans.
Merkur
Eksosfære
Merkur er for liten og varm til at gravitasjonen beholder noen betydelig atmosfære over en lengre periode. En «tynn overflatebundet eksosfære» består blant annet av hydrogen, helium, oksygen, natrium, kalsium og kalium. Eksosfæren er ustabil, og atomene forsvinner kontinuerlig og erstattes av nye fra flere ulike kilder. Hydrogen- og helium-atomer kommer trolig fra solvinden, og sprer seg inn i magnetosfæren før de forsvinner tilbake til verdensrommet. Nedbrytning av det radioaktive materiet innenfor Merkurs skorpe er en annen kilde til helium og til natrium og kalium.
Henkka Blacksmith
Biografi
Henkka startet å spille gitar når han var elleve år.Han ble introdusert for heavy metal gjennom sin bror, som hørte på band som Slayer og Pantera. Før det hadde han bare hørt om glam rock-band som Guns N' Roses og Poison. Som tiden gikk ble han mer interessert i heavy musikk. Tidlig på 90-tallet oppdaget han black metal og death metal, band som Burzum, Dissection og Cannibal Corpse. Han spilte i sitt første band som 13 åring. det het Aivokasvain (Brain Tumour). han var medlem i to år før han sluttet og byttet ut hovedinstrumentet sitt, til bass.
Merkur
Eksosfære
Natrium, kalium og kalsium ble oppdaget i atmosfæren på 1980- og 90-tallet, og antas å hovedsakelig stamme fra fordampede overflatestein som har blitt truffet av mikrometeorittnedslag. I 2008 ble magnesium oppdaget av MESSENGER-sonden. Studier indikerer at utslippet av natrium til tider er lokalisert i punkter som tilsvarer planetens magnetiske poler. Dette antyder en vekselvirkning mellom magnetosfæren og planetens overflate.
Cyril Argentine Alington
Cyril Argentine Alington (født 22. oktober 1872, død 16. mai 1955) var en engelsk skolemann, prest og profilert forfatter. Han var rektor på både Shrewsbury School og Eton College. Han var også hoffprest for Georg V og som domprost i Durham.
Merkur
Magnetfelt og magnetosfære
Til tross for den lille størrelsen og den langsomme rotasjonen på 59 dager, har Merkur et betydelig og tilsynelatende globalt magnetfelt. Mariner 10 målte styrken til ca. 1,1 % av jordens magnetfelt, og ved ekvator er den rundt 300 nT. Magnetfeltet er dipolart liksom jordens, men i motsetning til jorden er Merkurs poler nesten på linje med spinnaksen. Målinger fra Mariner 10 og MESSENGER indikerer at styrken og formen på det magnetiske feltet er stabil.
Henkka Blacksmith
Biografi
Når Samuli Miettinen sluttet i Inearthed (original navnet til Children of Bodom) i 1996, ble Henkka med i bandet og tok over 5-strengers bassen. Han er frontmannen av bandet når det gjelder intervjuer og lignende.Grunnet at han kan snakke både finsk, svensk, engelsk og noe fransk.
Cyril Argentine Alington
Bakgrunn
Cyril Argentine Alington var andre sønn av presten og skoleinspektøren Henry Giles Alington og hans hustru Jane Margaret Booth (død 1910), datter av prost Thomas Willingham Booth. Hans far kom fra en lang rekke av prester, og nedstammet fra familien Alington i Horseheath, en gammel familie i Cambridgeshire.
Merkur
Magnetfelt og magnetosfære
Det er sannsynlig at dette magnetiske feltet er dannet på samme måte som jordens, gjennom en dynamoeffekt som følge av sirkulasjon i den jernrike, flytende kjernen. Forskere er usikre på om kjernen fortsatt er flytende. Nyere data støtter i økende grad teorien om at kjernen i alle fall er delvis flytende. Dette kan skyldes tidevannseffektene i perioder med høy eksentrisitet. Magnetfeltet kan også være en rest av en tidligere generatoreffekt som nå har opphørt.
Cyril Argentine Alington
Bakgrunn
Han fikk sin utdannelse ved Marlborough College i Wiltshire og deretter ved Trinity College ved Universitetet i Oxford i 1896.
Merkur
Magnetfelt og magnetosfære
Magnetfeltet avskjermer solvinden rundt planeten og danner en magnetosfære som er sterk nok til å holde på plasma fra solvinden, selv om den er liten nok til å få plass inne i jordkloden. Dette bidrar til erosjon på overflaten. Mariner 10 oppdaget lavenergi-plasma i magnetosfæren på planetens mørke side. Utbrudd av energiske partikler i magnetohalen, indikerer en dynamisk kvalitet i magnetosfæren.
Cyril Argentine Alington
Prest
Han ble ordinert som anglikansk prest i 1901. Mens han jobbet som rektor var han også leder for rektorforeningen i landet fra 1924 til 1925. Fra 1933 til 1951 var han domprost i Durham. Han tok en Divinitatis Doctor, en doktorgrad i teologi, i 1917 og var hoffprest fra 1921 til 1933 og i tillegg til at han var medlem av Trinity College fikk han et æresdoktorat ved Durham University i 1937.
Merkur
Magnetfelt og magnetosfære
Da MESSENGER passerte planeten for andre gang, 6. oktober 2008, oppdaget den at magnetfeltet kan være ekstremt «lekk». Sonden støtte på magnetiske «tornadoer» – vridde bundter av magnetiske felt som forbinder de planetariske magnetfeltene til det interplanetariske rom – som var opptil 800 km brede eller en tredjedel av planetens radius. Disse «tornadoene» dannes når magnetiske felt fraktet med solvinden kobles med Merkurs eget magnetfelt. Når solvinden blåser forbi Merkurs magnetfelt blir disse koblede magnetfeltene fraktet med solvinden og vrir seg til virvellignende strukturer. Disse vridde, magnetiske fluksrørene, kjent som flux transfer event, danner åpne vinduer i magnetfeltet hvor solvind kan trenge gjennom og treffe overflaten direkte.
Cyril Argentine Alington
Prest
Alington er representert med en salme i Norsk Salmebok og en i Norsk salmebok 2013.
Merkur
Magnetfelt og magnetosfære
Prosessen med å forbinde det interplanetariske og det planetariske magnetfeltet, kalt magnetisk omkobling, er vanlig i kosmos. I jordens magnetfelt genererer dette magnetiske tornadoer. MESSENGERs observasjoner viser at omkoblingen er ti ganger høyere på Merkur, og at nærheten til solen bare står for rundt en tredjedel av omkoblingene.